เดอะมอลล์จัดงานยักษ์กระตุ้นตลาด
นายจักรกฤษณ์ กีรติโชคชัยกุล ผู้อำนวยการใหญ่บริหารสินค้าพาวเวอร์ มอลล์ บริษัท เดอะมอลล์ กรุ๊ป จำกัด เปิดเผยว่า ภาพรวมมูลค่าตลาดเครื่องใช้ไฟฟ้าปีนี้คาดว่าจะติดลบ 8% จากปี 2557 ส่งผลให้ตลาดมีมูลค่าประมาณ 65,000 ล้านบาท จากปีก่อนที่ 70,000 ล้านบาท ซึ่งเป็นอัตราการเติบโตต่ำสุดในรอบ 5 ปี จากที่เคยเติบโต 5-7% ต่อเนื่องเป็นผลจากเศรษฐกิจภายในประเทศที่ชะลอตัวลง อีกทั้งคนต่างจังหวัดยังได้รับผลกระทบจากราคาพืชผลทางการเกษตรตกต่ำ ทำให้มีรายได้น้อยลง ผู้บริโภคจึงชะลอการจับจ่ายใช้สอยลง,ทั้งนี้ เครื่องใช้ไฟฟ้าภายในบ้านเป็นกลุ่มที่มีอัตราการเติบโตต่ำที่สุด โดยเฉพาะตู้เย็นและเครื่องซักผ้า นอกจากนี้ ตลาดกล้องถ่ายรูปยังเป็นอีกตลาดที่ซบเซา โดยเติบโตน้อยลงจากปีก่อนถึง 30% ขณะที่ตลาดโทรศัพท์สมาร์ทโฟนที่เคยเป็นดาวรุ่งเติบโต 30% ปีนี้กลับไม่ค่อยโดดเด่น เติบโตเพียงแค่ 10% เท่านั้น,การจะทำให้ตลาดกลับมาเติบโตได้ นอกเหนือจากแก้ไขปัญหาเศรษฐกิจแล้ว ผู้ประกอบการต้องปรับตัวและเร่งทำตลาดสินค้าอื่นๆเพิ่มขึ้น เพราะส่วนใหญ่จะหันมาให้ความสำคัญกับสมาร์ทโฟนเพียงอย่างเดียว ดังนั้นหากผลักดันให้สินค้าอื่นๆขายได้มากขึ้น ตลาดรวมทั้งหมดก็จะกลับมาเติบโตอีกครั้ง,ล่าสุด บริษัทฯได้ร่วมกับพันธมิตรกว่า 200 แบรนด์ ทุ่มงบกว่า 100 ล้านบาท จัดอีเวนต์ใหญ่ POWER MALL ELECTRONICA คืนความสุขให้คนไทยส่งท้ายปี พร้อมกัน 4 สาขา คือ พารากอน, เดอะมอลล์ บางกะปิ, งามวงศ์วาน และบางแค ระหว่างวันที่ 18 ธ.ค.57-5 ม.ค.58 นี้ เพื่อหวังปลุกกำลังซื้อสินค้าทีวี เครื่องเสียง เครื่องใช้ไฟฟ้า สินค้าไอที สมาร์ทโฟน และแท็บเล็ตช่วงไตรมาสสุดท้ายของปี ที่มีสัญญาณดีขึ้น ตั้งเป้าว่างานนี้จะมีเงินสะพัดไม่ต่ำกว่า 800 ล้านบาท.
นายจักรกฤษณ์ กีรติโชคชัยกุล ผู้อำนวยการใหญ่บริหารสินค้าพาวเวอร์ มอลล์ บริษัท เดอะมอลล์ กรุ๊ป จำกัด เปิดเผยว่า ภาพรวมมูลค่าตลาดเครื่องใช้ไฟฟ้าปีนี้คาดว่าจะติดลบ 8% จากปี 2557 ส่งผลให้ตลาดมีมูลค่าประมาณ 65,000 ล้านบาท
จักรกฤษณ์ กีรติโชคชัยกุล,พาวเวอร์ มอลล์,เดอะมอลล์,เครื่องใช้ไฟฟ้า,POWER MALL ELECTRONICA